# 1. Kodėl 4G neužtenka
4G LTE yra labai pajėgi technologija (ir tebėra vystoma lygiagrečiai 5G NR).
Tačiau kai kurių reikalavimų patenkinti nepajėgi nei dabartinė LTE implementacija, nei jos naujos revizijos. [1]
Be to, nuo LTE specifikacijos pasirodymo praėjo jau 10 metų, per kuriuos atsirado ganėtinai pažengusių technologijų.
5G NR technologija pradėta kurti tiek norint išnaudoti pastarųjų potencialą, tiek ir patenkinti naujus, platesnius reikalavimus. 
Be to, atkrinta reikalavimas išlaikyti suderinamumą su 4G LTE.
Ir nors NR daug komponentų perima iš LTE bei geba dalį jos infrastruktūros išnaudoti savo pirminei įrengimo stadijai, visos aukščiau išvardintos aplinkybės (ypač NR kelti aukštesni reikalavimai) paskatino imtis kitokių techninių sprendimų.
![image](https://user-images.githubusercontent.com/74717106/100879529-369dc900-34b4-11eb-93a5-cb49377ed09a.png)  
`1 pav. Integralus radijo prieigos sprendimas pereinamuoju LTE ir NR vystymo laikotarpiu.` [1]
## LTE trūksta pralaidumo
Pagrindinis argumentas, kad nepakanka 4G LTE ryšio – augantys ir ateityje augsiantys UE duomenų srautai.
Cisco bendrovė savo kasmetinėje Interneto augimo ataskaitoje [2] prognozuoja, kad 4G LTE augimas pradedant 2021 ims truputį lėtėti:
![image](https://user-images.githubusercontent.com/74717106/101078210-81037080-35ae-11eb-9b3e-16f1a5451e69.png)  
`2 pav. Pasaulinis mobiliųjų įrenginių ir jungčių augimas` [2]
O judriojo ryšio abonentų skaičiui numatomas tiesinis augimas:
![image](https://user-images.githubusercontent.com/74717106/101078730-3b937300-35af-11eb-968c-7668eed43f72.png)
`3 pav. Pasaulinis judriojo ryšio abonentų skaičiaus augimas` [2]
Taip pat numatomas tiesinis ir tokių įrenginių spartos augimas:
![image](https://user-images.githubusercontent.com/74717106/101080752-d725e300-35b1-11eb-9d76-cde25d78f13d.png)  
`4 pav. Pasaulinis judriojo ryšio įrenginių spartos augimas` [2]
Gi M2M (angl. Machine to Machine, mašinų komunikacijos su mašinomis) srautams nuo 2021 m. prognozuojamas net šiek tiek geometrinis augimas:
![image](https://user-images.githubusercontent.com/74717106/101078568-0850e400-35af-11eb-90d9-69676c5c178d.png)  
`5 pav. Pasaulinis judriojo M2M srauto augimas` [2]
Natūralu, kad televizijai persikeliant į interneto platformas (pvz. Netflix), dažnas gyventojas įpranta žiūrėti video internetu.
Bendrovė ZTE prognozuoja 8K raiškos vaizdų įsigalėjimą nuo 2021 m.:
![image](https://user-images.githubusercontent.com/74717106/101082176-b78fba00-35b3-11eb-832a-534475038197.png)  
`6 pav. Video paslaugų vystymosi prognoze 2015–2025 m.` [4]
 
O augantis judriojo ryšio įrenginių ir abonentų skaičius bei dabartinė judriojo ryšio sparta su minimais prognozavimais perša išvada, kad vis daugiau gyventojų šiuose įrenginiuose sieks aukštos raiškos vaizdo (bent jau 4K ar FHD, angl. Full High Definition), bet 4G LTE to nebespės užtikrinti.
## Architektūriniai stuburinio tinklo (EPC) trūkumai
4G LTE architektūroje stuburinis tinklas EPC atlieka labai svarbų vaidmenį (aprašomas penktame skyriuje).
Per jį keliauja visi naudotojų duomenys.
Tačiau planuojant keliaropai paspartinti ryšį išryškėjo esminiai architektūriniai trūkumai. 
Siauriausia EPC vieta pasirodė esant centralizuotas IP srauto maršrutizavimas [3].
Taip pat prisideda MME (Mobilumo valdymo subjektas), kurio ryšis su S-GW (Pristatančiu tinklų sietuvu) yra statinis ir prisideda prie neefektaus IP srauto kelio (4/1 pav.)
5G NR šį trūkumą turėjo pašalinti. Stuburinio tinklo architektūra yra daug lankstesnė (16/1 pav.).
Ji įgalina dinamiškus ryšius tarp MME atitikmens AMF (angl. Access and Mobility Management Function) ir 5GGW (angl. 5G Gateway), šitaip prisidėdama 5G tinklo dalinimo technologijos (pastaroji aprašoma šeštame skyriuje).
## C-RAN architektūra LTE tinkluose nėra pakankamai optimizuota
C-RAN architektūra (apibendrinanti dviejų angl. terminų Centralized-RAN ir Cloud-RAN santrumpa)
leistų dalį įprastinės bazinės stoties funkcionalumo, BBU (Baseband Unit) iš stoties perkelti į nuotolinį mazgą [5].
Taip stotyje liktų tik dalis įrangos, kurios funkcionalumas yra artimiausias radijo eteriui.
5G NR ryšyje ji dar vadinama RRH (Remote Radio Heads).
Tai galimybė dalį RAN tinklo įrangos konsoliduoti įprastiniuose duomenų centruose, didžiulis privalumas.
Taupoma energija stočiai maitinti ir joje pakanka mažesnio ploto įrangai.
Žinoma, sprendimas turi ir trūkumų.
Atskyrus įrangą prireikia beprotiškai didelio pralaidumo priešakinėje magistralėje (angl. Fronthaul).
Kraštutinis 2016 m. pavyzdys iškėlus visas BBU funkcijas iš bazinės stoties į Debesį [5]: 
75 Mbps UE srautas sukurs 1 Gbps srautą priešakinėje magistralėje.
Naujesnė, 2020 m. ataskaita mini jau mažesnį, dešimties kartų srauto padidėjimą priešakinėje magistralėje lyginant su srautu transmisijos tinkle (angl. Backhaul), kurio prireiktų naudojant klasikinę LTE architektūrą. [6]
![image](https://user-images.githubusercontent.com/74717106/101022192-b6419b80-3579-11eb-90db-8fdc625aa37d.png)  
`7 pav. Centralize-RAN architektūra: priešakinė magistralė ir transmisijos tinklas.` [6]
Be to, ne per daugiausiai nukrenta bazinės stoties kaina, mat joje liekanti įranga sudėtingėja dėl pasikeitusios komunikacijos su iškeltaja dalimi.
Taip pat žymiai brangesnis varinių priešakinės magistralės kabelių keitimas į optinius lyginant su kabelių keitimu transmisijos tinkle. [7]
Priešakinės magistralės atnaujinimas bus būtinas visose bazinėse stotyse, kuriose tai nebuvo atlikta įjungus LTE:
![image](https://user-images.githubusercontent.com/74717106/101021464-9f4e7980-3578-11eb-992d-e0fb003018e6.png)  
`8 pav. Tradicinio mob. ryšio bokšto sandara su koaksialiniais vario kabeliais` [6]
Taip pat C-RAN sukelia ir programinius iššūkius valdant iškeltuosius BBU [9]. 
Pvz. duomenų centrų virtualizavimo technologijos grįstos resursų dalinimusi ir paskirstytuoju apdorojimu.
Gi BBU apkrova yra dinamiška ir realiame laike linkusi kisti staigiai, pagal aptarnaujamų ryšio celių aktyvumą.
Ir ji ganėtinai skiriasi nuo duomenų centro scenarijų.
Todėl C-RAN debesų architektūra turi būti kitokia nei DC debesų, ir irgi reikalauja tobulinimų.
C-RAN architektūra naudojama teoriškai jau nuo 3G, bet praktiškai pradėjo plisti tik 4G LTE tinkluose.
Tačiau ji nėra visiškai išbaigta ar nusistovėjusi: vyksta jos tyrinėjimai, optimizavimai ir kiti tobulinimo darbai: [8].
![image](https://user-images.githubusercontent.com/74717106/101074912-00427580-35aa-11eb-8d76-a53fcc054887.png)  
`9 pav. Tyrimų objektas – skirtingos galimos RRH ir BBU skiriamosios ribos (A, B, C, D, E).` [5]
Laikoma, kad būtent dėl 5G NR poreikių (didelio pralaidumo, mažos delsos) ir prasidėjusio įjungimo stipriai pasistūmės C-RAN masinis diegimas:
![image](https://user-images.githubusercontent.com/74717106/101058576-f31b8b80-3595-11eb-97db-c7b8a466e0e8.png)  
`10 pav. Prognozuojama C-RAN rinkos plėtra 2016–2027 m.` [6]
## Neišpopuliarėjusi LTE + WLAN agregacija
Įvykius EM dažnio spektrų aukcionams ir įsibėgėjus 4G LTE diegimui, pradėta galvoti ryšio pralaidumo didinimą.
3GPP organizacija pasiūlė būdus judriajam ryšiui tam panaudoti nelicencinio radijo spektro ruožus [11].
Buvo akivaizdu, kad Wi-Fi įrangos gamintojai bus nusistatę prieš siekį išnaudoti 5 GHz ruožą [25]. 
Šis ruožas tuomet Wi-Fi gamintojams dar žadėjo daug potencialo (o 2,40 GHz ruožas gyvenamoje aplinkoje jau buvo ganėtinai užimtas),
kuriame dabar veikia žymi dalis dabartinių Wi-Fi įrenginių.
Tačiau 3GPP savo 4G LTE specifikacijoje buvo numačiusi ir galimybę apjungti LTE su WLAN tiesiogiai (populiariai kalbant, su Wi-Fi).
Taip būtų sukuriamas heterogeninis radijo tinklas.
Specifikacijos `Release-13` aprašytos dvi technologijos [10]:
* LWA (angl. LTE-WLAN aggregation) technologija.
* LWIP (angl. LTE WLAN Radio Level Integration with IPsec Tunnel) protokolas.
![image](https://user-images.githubusercontent.com/74717106/101068854-ea30b700-35a1-11eb-9553-ecbf9ae77194.png)  
`11 pav. Alcatel-Lucent pasiūlyti du apjungimo būdai (su ateinančio srauto agregacija ir be jos) ` [12]
![image](https://user-images.githubusercontent.com/74717106/101069600-e5b8ce00-35a2-11eb-833a-d63d64db005c.png)  
`12 pav. Du paprasčiausi LWA diegimo būdai` [11]
![image](https://user-images.githubusercontent.com/74717106/101069898-4c3dec00-35a3-11eb-9bec-bc4b9c47c75a.png)  
`13 pav. Numatytieji skirtingi UE mobilumo scenarijai` [11]
![image](https://user-images.githubusercontent.com/74717106/101068235-1f88d500-35a1-11eb-92b4-4a4597230e1c.png)  
`14 pav. Qualcomm pasiūlyto LWA sprendimo schema, apjungianti LTE ir Wi-Fi tinklą` [13]
Jos dar tobulinamos, bet tik ta prasme, kad jų pagrindu kuriami nauji atšakojimai: tiek LWA technologijai [14, 15, 16], tiek LWIP protokolui [17, 18].
Tačiau nei šios dvi, nei apskritai kitos technologijos, skirtos mobiliojo ryšio ir nelicencinio radijo spektro (2,4 GHz ir 5 GHz) apjungimui (sukurtos tiek 3GPP, tiek kitų organizacijų) nebuvo plačiai įgyvendintos ir kasdieniniam naudojimui nepaplito.  
Taip teigia Olandijos IRT (informacijos ir ryšių technologijų [19, 20, 21]) švietimo ir tyrimų asociacija SURF (olan. Samenwerkende Universitaire RekenFaciliteiten [23]) kartu su Olandijos IRT tyrimų bendrove Stratix [24] jų bendroje ataskaitoje apie galimybes panaudoti 4G ir 5G gyvenamosiose patalpose [22].
Pažymima, kad tiek čipų gamintojai Intel, Ericsson, Nokia ir Qualcomm, tiek ir mob. telefonų gamintojai atsilieka (įskaitant Samsung) atsilieka nuo kasdienybės tiek teikdami šių technologijų palaikymą, tiek net ir implementuodami jas.
Ataskaitos autoriai neaptiko paaiškinimų, kodėl taip nutikę, tik spekuliacijas.
Jie spėja, kad apskritai visų nelicencinio spektro agregavimo technologijų vėlavimo priežastis yra per mažas rinkos poreikis.
Grindžiama tuo, kad beveik visos pagrindinės telekomunikacinės bendrovės (išskyrus nebent Samsung) nedalyvauja aljansuose, remiančiuose tokias technologijas.
Internetinio leidinio "RCR Wireless News" straipsnelis [25] patvirtina, kad tokia pat situacija rinkoje buvo ir 2015 m.
5Genesis konsorciumo 2019 m. „5G standartizavimo ir reguliavimo“ ataskaitoje D7.5 teigiama, kad 3GPP pateiktos 4G LTE specifikacijos kitų radijo technologijų agregavimo temą paliečia tik iš dalies, ir net 5G NR atveju nėra pakankamai išsamios [26].
Rašant referatą rasti tik keli sėkmingi ar bent jau planuoti įdiegimai:
* 2017 m. vasaros pr. Singapūre, pas ryšio tiekėją "M1" [27, 28]
* 2017 m. vasario 23 d. Kinijoje, pas ryšio tiekėją "Chunghwa Telecom" [29]
Iš vėlesnių diegimų pavyko aptikti tik "Athens Technology Center S.A." (ATC) atliktą 4G LTE agreguoto tinklo tyrimą projektui Fed4FIRE+. [30]
Ataskaitoje pastebima, kad LWA ir jos naudojamas signalizacijos protokolas LWAAP nepalaiko vadinamosios Split architektūros bazinėse stotyse (RAN viduje).
O šis funkcionalumas 5G NR technologijai yra kertinis (kaip paminėta aprašant C-RAN).
Graikijos bendrovės ATC atlikti mobiliojo ryšio agregavimo tyrimai iliustruoja 4G LTE trūkumus šioje srityje ir eksperimentų keliu atskleidžia praktiškus būdus efektyviai agreguoti radijo tinklus 5G NR atveju.
O "Global mobile Suppliers Association" 2020 m. vidurio ataskaitoje apskritai teigė [31], kad šių technologijų vystymas sustojo.
Tuo tarpu 5G NR gaires dar 2017 m. nubrėžęs standartas IMT-2020 numatė lankstesnius ir net efektyvesnius RAN ir WLAN apjungimo scenarijus [32].
Akivaizdu, kad 4G LTE ir WLAN agregacija nėra nei paplitusi pasaulyje, nei suderinama su 5G NR siekiais.
Tai dar vienas 4G LTE aspektas, kurį 5G NR (3GPP) privalės tobulinti.
Ar pavyks šį sykį, didelis klausimas.
# Skyriaus išvados
Ar tikrai neužtenka 4G LTE – pasirinkimo (gana filosofinis) klausimas.
Jei visuomenė derintųsi prie technologijų kaip ir kitų išorės sąlygų, o ne keistų jas pagal save, 4G LTE ryšio jai kuriam laikui tikrai pakaktų.
Tačiau dėl skirtingų priežasčių visuomenė labiau linkusi didinti savo komforto lygį.
Tiesiogiai tą rodo vis augantis srauto poreikis judriajame ryšyje. 
Vien jo augimui patenkinti ir yra kuriamas naujos kartos tinklas.
Jo dėka planuojama pakelti ir kitas ryšio kokybes lyginant su 4G LTE: 
sumažinti ryšio delsą bei padidinti judriųjų klientų (tiek mašinų, tiek žmonių) skaičių kone iki begalybės.
Tam 4G LTE šiuo metu nėra tinkamas.
# Skyriaus santrumpos
| Santrumpa | Pilnas terminas                                                                                                                                    | 
|-----------|----------------------------------------------------------------------------------------------------------------------------------------------------| 
| C-RAN     | angl. terminų Centralized-RAN ir Cloud-RAN apibendrinanti santrumpa
| LWA       | angl. LTE-WLAN aggregation 
| LWIP      | angl. LTE WLAN Radio Level Integration with IPsec Tunnel
| AMF       | angl. Access and Mobility Management Function
| 5GGW      | angl. 5G Gateway
| IRT       | angl. ICT, Information and Communication Technologies [19, 20, 21] ; informacijos ir ryšių technologijos
# Literatūra:
1. <NAME>., <NAME>., <NAME>. **2018** 5G NR: The Next Generation Wireless Access Technology. Academic Press  
Prieiga per internetą: <https://www.elsevier.com/books/5g-nr-the-next-generation-wireless-access-technology/dahlman/978-0-12-814323-0>
2. Cisco Systems, Inc. **March 2020**. Cisco Annual Internet Report (2018–2023) white paper. Cisco public  
Prieiga per internetą: <https://www.cisco.com/c/en/us/solutions/collateral/executive-perspectives/annual-internet-report/white-paper-c11-741490.pdf>
3. <NAME>; <NAME>. **July 2017**. Slice architecture for 5G core network. IEEE  
Prieiga per internetą: <https://ieeexplore.ieee.org/abstract/document/7993854>
4. ZTE Coporation. **August 2016**. Big Video Bright Future | ZTE Big Video white paper.  
      Prieiga per internetą: <https://res-www.zte.com.cn/mediares/zte/Files/PDF/White-Skin-Book/2016big_video/ZTE_Big_Video_White_Paper0818.pdf#page=13>
5. <NAME> et al. **May 2016**. Impact of packetization and functional split on C-RAN fronthaul performance. IEEE  
      Prieiga per internetą: <https://ieeexplore.ieee.org/document/7511579>
6. Grand View Research, Inc. **February 2020**. C-RAN Market Size, Share & Trends Analysis Report By Architecture Type (Centralized-RAN, Virtual/Cloud-RAN), By Component, By Network Type, By Deployment Model, And Segment Forecasts, 2020 - 2027.  
      Prieiga per internetą: <https://www.grandviewresearch.com/industry-analysis/cloud-ran-market>
7. <NAME>. **February 2015**. Understanding the Basics of CPRI Fronthaul Technology. EXFO Inc.  
      Prieiga per internetą: <http://www.equicom.hu/wp-content/uploads/EXFO_anote310_Understanding-Basics-CPRI-Fronthaul-Technology_en.pdf>
    
8. <NAME>, et al. **May 2020**. Resource Management in Cloud Radio Access Network: Conventional and New Approaches. MDPI  
      Prieiga per internetą: <https://res.mdpi.com/d_attachment/sensors/sensors-20-02708/article_deploy/sensors-20-02708.pdf>
    
9. <NAME>. **April 2016**. A Survey of C-RAN Basics, Virtualization, Resource Allocation, and Challenges. McKelvey School of Engineering. Washington University in St. Louis  
      Prieiga per internetą: <https://www.cse.wustl.edu/~jain/cse574-16/ftp/cloudran.pdf>
10. <NAME>. **March 2016**. LTE-WLAN Aggregation (LWA) and LTE WLAN Radio Level Integration with IPsec Tunnel (LWIP). 3GPP  
      Prieiga per internetą: <https://www.3gpp.org/images/PDF/2016_03_LWA_LWIP_3GPPpresentation.pdf>
11. 4G Americas. **November 2015**. The Voice of 5G for the Americas; LTE Aggregation & Unlicensed Spectrum white paper.  
      Prieiga per internetą: <https://www.5gamericas.org/wp-content/uploads/2019/07/4G_Americas_LTE_Aggregation__Unlicensed_Spectrum_White_Paper_-_November_2015.pdf>
    
12. <NAME>, <NAME>. **2015**. LTE unlicensed and Wi-Fi: Moving beyond coexistence (report). Senza Fili Consulting  
      Prieiga per internetą: <https://ecfsapi.fcc.gov/file/60001076664.pdf>
    
13.  <NAME>, <NAME>. **2015**. Ruckus Wireless: Beyond LTE unlicensed, with LTE plus Wi-Fi link aggregation. Senza Fili Consulting  
      Prieiga per internetą: <https://www.commscope.com/globalassets/digizuite/1084-1074-senzafili-laa-ruckus.pdf>
14. <NAME>., et al. **June 2020**. SDN-assisted efficient LTE-WiFi aggregation in next generation IoT networks.  Future Generation Computer Systems
Volume 107, June 2020, p. 898-908
      Prieiga per internetą: <https://www.sciencedirect.com/science/article/abs/pii/S0167739X17310907>
      
15. <NAME>., <NAME>. **July 2020**. Mitigation technique for LTE-LAA and LTE-LWA coexistence. IEEE  
       Prieiga per internetą: <https://ieeexplore.ieee.org/abstract/document/9165524>
    
16.  **April 2020**. An efficient SDN‐based LTE‐WiFi spectrum aggregation system for heterogeneous 5G networks.  
       Prieiga per internetą: <https://onlinelibrary.wiley.com/doi/abs/10.1002/ett.3943>
17.  **June 2020**. A Packet Level Steering Solution for Tightly Coupled LWIP Networks.  
       Prieiga per internetą: <https://ieeexplore.ieee.org/abstract/document/9118009>
       
18.  **June 2019**. Testbed to experiment with LTE WiFi Aggregation.  
       Prieiga per internetą: <https://ieeexplore.ieee.org/abstract/document/8802000>
19. Informacijos ir ryšių technologijos, Europos regioninės plėtros fondo prioritetai, (žiūrėta 2020 m. gruodžio 2 d.)  
       Prieiga per internetą: <https://ec.europa.eu/regional_policy/lt/policy/themes/ict/>
20. **2019-02-13**. Dėl Lietuvos Respublikos vyriausybės nutarimo projekto NR. 19-1690.  
       Prieiga per internetą: <https://e-seimas.lrs.lt/rs/legalact/TAK/07fd9f6035b711e98893d5af47354b00/format/ISO_PDF/>
21. **2007 01 16**. Inovacijų link - Informacijos ir ryšių technologijos 7-joje bendrojoje programoje.  
       Prieiga per internetą: <https://ivpk.lrv.lt/lt/naujienos/inovaciju-link-informacijos-ir-rysiu-technologijos-7-joje-bendrojoje-programoje>
22. **April 2019**. Strategische opties voor inpandig 4G en 5G connectiviteit.  
      Prieiga per internetą: <https://www.surf.nl/files/2019-07/rapport_mobiele_technologie_op_de_campus_1.0.pdf#page=29:~:text=Geen%20van%20deze,toepassingen,%20ook%20Multefire,%20lijken%20succesvol%20te%20zijn>
23. SURF asociacijos tinklalapis, skyrelis "Research & ICT", (žiūrėta 2020 m. gruodžio 2 d.)  
       Prieiga per internetą: <https://www.surf.nl/en/research-ict>
  
24. Stratix bendrovės tinklalapis, skyrelis "About us", (žiūrėta 2020 m. gruodžio 2 d.)  
       Prieiga per internetą: <https://www.stratix.nl/over-ons/>
25. **June 2015**. LWA: logical wireless alternative?  
       Prieiga per internetą: <https://www.rcrwireless.com/20150625/network-infrastructure/wi-fi/lwa-logical-wireless-alternative-tag4>
26. **July 29th, 2019**. D7.5 • Standardization and Regulation Report (Release A).  
       Prieiga per internetą: <https://5genesis.eu/wp-content/uploads/2019/08/5GENESIS_D7.5-_v1.0.pdf>
27. **19 August 2016**. M1, Nokia announce Singapore’s first commercial nationwide HetNet rollout. (žiūrėta 2020 m. gruodžio 2 d.)  
       Prieiga per internetą: <https://web.archive.org/web/20160920143843/https://www.m1.com.sg/AboutM1/NewsReleases/2016/M1%20Nokia%20announce%20Singapore%20first%20commercial%20nationwide%20HetNet%20rollout.aspx>
28. **22 August 2016**. M1, Nokia to deploy HetNet and NB-IoT networks in Singapore.  
       Prieiga per internetą: <http://www.gtigroup.org/news/ind/2016-08-22/9257.html>
29. **21 February 2017**. Chunghwa Telecom to launch LWA network.  
       Prieiga per internetą: <http://digitimes.com/news/a20170220PD201.html>
30. **September 2018**. Fed4FIRE+ Experiment Report: Cloud-RAN based LTE-WiFi Aggregation (F4F-LWA).  
       Prieiga per internetą: <https://fed4fire.eu/wp-content/uploads/sites/10/2019/09/f4fp-02-stage2-06-report-f4f-lwa-athens-tc.pdf>
31. **August 2020**. MEMBER REPORT: 5G & LTE in Unlicensed Spectrum. GSA Member Report.  
       Prieiga per internetą: <https://gsacom.com/paper/5g-lte-in-unlicensed-spectrum-august-2020/#:~:text=development%20of%20the%20technology%20ecosystems%20around%20LTE-U%20and%20LWA%20have%20stalled>
32. **2017**. ITU-T Focus Group IMT-2020 Deliverables.  
       Prieiga per internetą: <https://www.itu.int/dms_pub/itu-t/opb/tut/T-TUT-IMT-2017-2020-PDF-E.pdf#page=29>

# Trumpas įvadas bendro referato pristatymui
_(kelios grupioko _Pirato_ mintys, sutrauktos Žygimanto Bliujaus, pristačiusio referatą, bei Sauliaus Krasucko papildymas)_
* Judriojo ryšio paslaugų tiekėjų tikslai:
  - Augantis klientų skaičius;
  - Esamų paslaugų kokybė (pralaidumas, aprėptis);
  - Naujoviškos paslaugos (delsa <= 1ms, IoE, M2M, V2X);
  - Paslaugomis patenkintas klientas.
* 4G trūkumai yra kiekybiniai (plečiamumas, delsa) ir kokybiniai:
  - nelankstus Core tinklas,
  - „žalia“ RAN centralizacija [C-RAN],
  - pažeidžiama sauga, 
  - menkas apsijungimas su Wi-Fi
* Per 10 m. atsirado pažangesnių sprendimų (puslaidininkiai, moduliacijos, virtualizavimas)
* Iškyla ir nauji iššūkiai (fizikiniai, architektūriniai, modeliavimo)
# Trumpos išvados bendro referato pristatymui
* 5G nėra žūtbūtina šiai dienai, labiau ji aktuali artimai ateičiai
* 5G vardui bandoma priskirti labai daug inovacijų
* 5G jau dabar yra labai sudėtinga, ir tai ne pabaiga
* Tikėtina, jog dalies inovacijų nepavyks įgyvendinti – tada jos pakliūtų į 6G
* Nepriklausomo 5G diegimas reikalaus daug investicijų
* Pradiniam 5G paskleidimui bus pernaudojama 4G infrastruktūra
* Jei bent 1/10 iš 5G standarto taptų įgyvendinta, techniškai jau būtų įspūdinga